

**РЕПУБЛИКА СРБИЈА**

**ОПШТИНА РАЧА**

**Комисија за спровођење поступка прибављања у јавну својину,**

**отуђења непокретности из јавне својине и давања у**

**закуп ствари у јавној својини општине Рача**

**прибављања и отуђења грађевинског земљишта**

**Број:361-5/2023-I-04;**

**Датум: 10.04.2023. године**

На основу члана 34. ст. 1. Закона о јавној својини ("Службени гласник РС", број 72/11, 88/13, 105/14, 104/2016-други закон, 108/2016 и 113/2017, 95/2018 и 153/2020), члана 6. и 7. Уредбе о условима прибављања и отуђења непокретности непосредном погодбом и давања у закуп ствари у јавној свјини, односно прибављања и уступања искоришћавања других имовинских права као и поступцима јавног надметања и прикупљања писмених понуда („Службени гласник РС“, број 16/2018), члана 20. ст. 1. и 22. Одлуке о прибављању, располагању, управљању и коришћењу ствари у јавној својини општине Рача (''Службени гласник општине Рача'', број: 3/2021), Комисија за спровођење поступка прибављања у јавну својину, отуђења непокретности из јавне својине и давања у закуп ствари у јавној својини општине Рача и прибављања и отуђења грађевинског земљишта дана 10.04.2023. године оглашава

**ОГЛАС**

**ЗА ДАВАЊЕ У ЗАКУП НЕПОКРЕТНОСТИ У ЈАВНОЈ СВОЈИНИ ОПШТИНЕ РАЧА ЈАВНИМ НАДМЕТАЊЕМ -ЛИЦИТАЦИЈОМ**

1. **Општина Рача** оглашава давање у закуп непокретности у јавној својини општине Рача путем поступка јавног надметања - лицитације и то:

Пословног простора - дела објекта културе у Саранову, општина Рача, у укупној површини од **823.67м2,** уписаном на кп.бр. 1580/2 КО Сараново, у листу непокретности број 1427 КО Сараново, у јавној својини општине Рача, са уделом 1/1.

Пословни простор који је предмет огласа за давање у закуп, даје се у површинама према спецификацији која је саставни део овог огласа – ПРИЛОГ 1.

**Услови закупа**: Објекат који је предмет закупа из става 1. овог Огласа даје се у закуп на временски период од 1 (један) године.

Рок трајања закупа се може након истека горе наведеног периода продужити и без спровођења поступка јавног надметања односно прикупљања писмених понуда, када закупац кoји је уредно измиривао обавезу плаћања закупнине, тражи продужење уговора о закупу, најраније три месеца, а најкасније месец дана пре истека уговора о закупу.

Предмет закупа се не може давати у подзакуп.

1. Почетна вредност закупнине за предмет огласа износи **25.000,00** динара.
2. Право учешћа по овом огласу имају сва физичка, правна лица и предузетници који доставе благовремене и потпуне пријаве за лицитацију, а уз пријаву доставе оригинал доказа о уплати депозита, уз који достављају и број рачуна на који ће се вратити депозит.

**Депозит** се уплаћује на рачун број **840-742152843-59 по моделу 97, са позивом на број 34-086. у износу од 2.500,00 динара.**

1. Учесници који нису успели у поступку јавног надметања, а имали су уредну документацију имају право на повраћај депозита у року од осам дана од дана отварања писмених понуда. ( **напомена**: обавезно у пријави унети број рачуна на који се врши повраћај депозита).

Пријава односно понуда на оглас која се доставља **обавезно садржи:**

* **за физичка лица**: име и презиме, адресу, број личне карте, јединствени матични број грађана, број телефона, фотокопију личне карте подносиоца и потпис;

**- за предузетнике:** име и презимепредузетника, адресу, број личне карте, јединствени матични грађана, назив радње и матични број;

 **- за правна лица**: назив, седиште, контакт телефон, оригинални извод/копија решења о упису правног лица у регистар привредних субјеката, као и пуномоћје лица које заступа подносиоца пријаве.( напомена: пуномоћје за заступање мора бити оверено од стране јавног бележника).

**У пријави и на самој коверти обавезно назначити објекат и катастарска парцела за коју се односи пријава.**

1. **Лицитациони корак** у поступку јавног надметања за давање у закуп предметне непокретности износи **5.000,00** динара.

Непокретност се даје у закуп учеснику у поступку јавног надметања који понуди највишу закупнину.

Непокретност се даје у закуп у виђеном стању, без права закупца на накнадне рекламације.

Закупнина се плаћа на месечном нивоу, најкасније до 5-ог у месецу за претходни месец.

Закупац се обавезује да изврши авансно уплату закупнине у износу 50% од укупне вредности закупнине након закључења уговора.

Закупац је у обавези да:

* Користи закупљени простор у складу са прописима и одредбама уговора о закупу;
* Да не издаје простор у подзакуп;
* Редовно плаћа уговорену закупнину;
* Плаћа трошкове коришћења простора ( ел.енергије и остале комуналне услуге)
* Сноси трошкове текућег одржавања, хитних интервенција;
* Да по истеку закупа преда простор у исправном стању;
* Да надокнади штету насталу оштећењем непокретности.

Последњи дан за подношење пријавa за јавно надметање је 09.05.2023. године. Пријаве се могу поднети преко писарнице ОУ Рача или послати препорученом поштом на адресу: Општинска управа општине Рача, Карађорђева бр. 48, 34210 Рача – **за Комисију за спровођење поступка прибављања у јавну својину, отуђења непокретности из јавне својине и давања у закуп ствари у јавној својини општине Рача, прибављања и отуђења грађевинског земљишта.**

Образац пријаве заједно са овим огласом биће доступан заинтересованим лицима на званичном сајту општине Рача.

Пријаве се подносе у затвореној коверти са назнаком **„Пријава на оглас за давање у закуп непокретности у јавној својини општине Рача- НЕ ОТВАРАТИ“ са назнаком за коју непокретност се конкурише.** Контакт особа за сва обавештења је Сузана Милошевић бр.тел. 060/753-3140, е-маил suzaraca@gmail.com.

1. **Јавно надметање - лицитација** спровешће се дана 11.05.2023. године у сали Скупштине општине Рача, **са почетком у 10,00 часова.**
2. Подносиоци неблаговремене или непотпуне пријаве, неће бити учесници поступка, њихове пријаве биће одбачене.
3. Јавно надметање ће се спровести ако је пристигла најмање једна благовремена и потпуна пријава и ако понуђач прихвати почетну цену као закупнину и поднесе доказ о уплаћеном депозиту. Уколико је не прихвати, исти губи право на повраћај депозита, у складу са законом и лицитација се сматра неуспелом.
4. Учесник који понуди највиши износ закупнине потписује изјаву о висини понуђене закупнине.
5. Уколико учесник који понуди највиши износ цене, не закључи уговор о закупу и не уплати закупнину у року,утврђеном Уговором губи право на повраћај депозита.
6. Након одабира најповољнијег понуђача и доношења Решења о давању у закуп, са одабраним понуђачем ће се закључити Уговор о закупу.
7. Трошкови овере уговора, као и сви други трошкови који могу произићи из овог правног посла падају на терет закупца.
8. Оглас ће бити објављен на сајту општине Рача и огласној табли Општинске управе, а обавештење о истом у дневним новинама Вечерње новости.

**Председник**

 **Сузана Милошевић**